В голямата Ютландска битка (31 май - 1 юни 1916 г.), флотът от линейни крайцери под командването на Бийти влиза в тежка и продължителна схватка с германските линейни крайцери в авангард, командвани от Хипер. Макар корабите на Бийти числено да превъзхождат врага, те не успяват да устоят на огъня от германските кораби, а "Индифатигъбъл" и "Куин Мери" са потопени. Въпреки това, Бийти успява да привлече комбинирания германски Флот на откритото море на север, за където адмирал Джон Джелико плава с пълна скорост, за да го пресрещне. В крайна сметка, битката се оказва със спорен резултат и за двете страни. През декември 1916 г. Бийти е назначен за главнокомандващ на флота, наследявайки Джелико.